சமூக ஆர்வலர்கள் சிலரோ, ``தூய்மை குறித்து பல திட்டங்கள் பல்வேறு அறிவுரைகள் கூறும் அரசு, அதைச் செய்யும் பணியில் இருக்கும் துப்புரவுப் பணியாளர்களைக் கண்டுகொள்வதே இல்லை. துர்நாற்றம் வீசும் குப்பைக்கிடங்கில் நம்மால் ஒரு நிமிடம்கூட நிற்க முடியாத இடத்தில் தன் வாழ்நாள்களை அர்ப்பணித்து வேலை செய்கிறார்கள். அவர்களுக்குத் தேவையான, அத்தியாவசியமான பாதுகாப்பு உபகரணங்களைக்கூட மாநகராட்சி நிர்வாகம் வழங்காமல் பணிசெய்யச் சொல்வது வேதனை. அழுக்கை சுத்தம்செய்யும் பணியில் அர்ப்பணிப்போடு நகரை சுத்தம்செய்கின்ற அவர்களைக் கொண்டாடவில்லை என்றாலும், தேவையானவற்றைச் செய்து கொடுத்தால் அவர்களுக்கு உதவியாக இருக்கும். உடல் நிலை பாதிக்காமல் ஆரோக்கியமாக இருப்பார்கள். இதில் மெத்தனமாக இல்லாமல் நடவடிக்கை எடுக்க வேண்டும்'' என்றனர்.